**JAVNI POZIV**

**ZA PODNOŠENJE KONCEPTA PROJEKTA**

**NAMJENJENIH ZA DODJELU BESPOVRATNIH SREDSTAVA U OKVIRU MJERE PODRŠKE INVESTICIJAMA U SVRHU UNAPREĐENJA POSLOVANJA PUTEM DIGITALNE TRANSFORMACIJE POSLOVNIH SUBJEKATA U SEKTORU POLJOPRIVREDE**

**JULI 2022.**

# **1. INFORMACIJE O JAVNOM POZIVU**

Projekat EU4BusinessRecovery ima za cilj smanjenje posljedica izazvanih pandemijom COVID-19 na poljoprivredna i turistička preduzeća, mikro, mala i srednja preduzeća (MMSP) u metalnom i drvnom sektoru, i sektoru tekstila, odjeće i obuće, te na preduzetnike i poljoprivrednike. Projekat osigurava kontinuitet poslovanja preduzeća, te osnivanje inovativnih start-upa, kako bi se sačuvala postojeća i osigurala nova radna mjesta i na taj način smanjile negativne socijalne posljedice poput nezaposlenosti, siromaštva ili migracija.

Uz finansijsku podršku Evropske unije (13 miliona eura) i Ministarstva za ekonomsku saradnju i razvoj Savezne Republike Njemačke (700 hiljada eura) projekat zajednički provode Deutsche Gesellschaft für Internationale Zusammenarbeit (GIZ) GmbH, Međunarodna organizacija rada (ILO) i Razvojni program Ujedinjenih nacija (UNDP). Projekat se implementira u periodu od 2021. do 2023. godine u Bosni i Hercegovini i komplementaran je projektu EU4Business koji je donio niz rezultata, a trenutno je još u implemetaciji.

Opšti cilj projekta je osigurati opstanak mikro, malih i srednjih preduzeća (MMSP) u važnim privrednim sektorima Bosne i Hercegovine kako bi se smanjili negativni učinci izazvani pandemijom COVID-19. Projekat daje važan ekonomski i socijalni doprinos u područjima higijene i zaštite na radu, sigurnosti radnih mjesta, inovacijama proizvoda i digitalizaciji.

EU4BusinessRecovery pruža tehničku i finansijsku podršku, te je ukupno dostupno 10 miliona eura podrške za MMSP, poljoprivrednike i preduzetnike, pri čemu je poseban fokus na podršci osnivanja novih preduzeća od strane nezaposlenih, žena i osoba koje pripadaju ranjivim grupama (npr. manjine).

Očekuje se da će projekat EU4BusinessRecovery podržati najmanje 150 preduzeća da ponovo pokrenu svoje poslovne aktivnosti i zadrže više od 1000 radnih mjesta. Također se očekuje podrška za stvaranje najmanje 100 inovativnih start-upa.

**Ovaj javni poziv za potencijalne podnosioce prijava se isključivo odnosi na mjeru podrške investicijama u svrhu unapređenja poslovanja putem digitalne transformacije poslovnih subjekata u sektoru poljoprivrede**

## **1.2. Zaštita podataka**

UNDP osigurava zaštitu ličnih podataka odgovorno i u skladu s pravilima UNDP-a, najboljim praksama struke i tehničkim i finansijskim mogućostima, slijedeći načela zakonitosti, pravilnosti i transparentnosti. Svi podaci koje budu dostavili podnosioci prijava će se koristiti isključivo za potrebe UNDP-a i Projekata.

## **1.3. Ciljevi javnog poziva**

Opšti cilj Projekta usmjeren je na osiguranje kontinuiteta poslovanja uprkos negativnim efektima COVID-19, a između ostaloga kroz aktivnosti identifikacije novih tržišta/klijenata, digitalizaciju poslovnih procesa, te ulaganja u inovaciju proizvoda.

Cilj ovog javnog poziva je unapređenje poslovanja poslovnih subjekata u sektoru poljoprivrede putem investicija u znanja, alate i tehnologije koji doprinose digitalnoj transformaciji poslovanja preduzeća.

## **1.4. Očekivani rezultati javnog poziva**

Kroz provedbu ovog javnog poziva se očekuju sljedeći rezultati:

* uvedene digitalizovane poslovne prakse i standardi usmjereni na jačanje internih kapaciteta preduzeća u sektoru poljoprivrede;
* minimalno 40 poslovnih subjekata oporavilo ili ponovno pokrenulo poslovne aktivnosti preduzeća u sektoru poljoprivrede.

**NAPOMENA:** Svi projektni prijedlozi koji nisu u skladu sa ciljevima i očekivanim rezultatima javnog poziva neće biti razmatrani.

# **2. PRAVILA JAVNOG POZIVA**

## **2.2. PRIHVATLJIVI PODNOSIOCI PRIJAVA**

Prihvatljivi podnosioci prijava za dodjelu bespovratnih sredstava u okviru mjere podrške mogu biti obrti, preduzetnici, zadruge i preduzeća u skladu sa važećom klasifikacijom u BiH, a kako slijedi :

* mikro, mala i srednja preduzeća[[1]](#footnote-2) koja su registrovana najkasnije godinu dana od objave ovog Javnog poziva i bave se primarnom poljoprivrednom proizvodnjom ili preradom poljoprivrednih proizvoda[[2]](#footnote-3) i sirovina, i u 2021. godini nisu ostvarili prihod veći od 50 miliona KM zajedno sa povezanim licima (ukupni prihod predstavlja jednostavni zbir prihoda podnosioca prijave koji ne mogu biti veći od 10.000.000 KM i povezanih lica čiji prihodi ne mogu biti veći od 40.000.000 KM. Podaci se uzimaju iz pojedinačnih financijskih izvještaja, a ne iz konsolidovanih izvještaja)
* koja u vlasničkoj strukturi nemaju udio javnog kapitala ili glasačkih prava tog javnog kapitala.

Pored toga, podnosioci prijava moraju ispunjavati i sljedeće opće kriterije prihvatljivosti;

* imaju sjedište na području BiH,
* pozitivno su poslovali u 2021. godini,
* nemaju dospjelih, a neizmirenih obaveza po osnovu poreza (direktni i indirektni porezi) i drugih davanja, uključujući i one prema uposlenicima, poreza na dobit i ostalih dospjelih, a neizmirenih obaveza,
* nisu u postupku predstečajne nagodbe ili likvidacije,
* nisu osuđivan za kazneno djelo vezano za svoje poslovanje na temelju pravosnažne presude,
* vlasnik i/ili odgovorno lice podnosioca prijave ne obnaša javnu funkciju,
* koji predloženim projekat na jasan način doprinose digitalnoj transformaciji.

Podnosioci prijava mogu podnijeti **samo jednu prijavu** na ovaj javni poziv. Podnosioci prijava mogu da podnesu prijave za **projekte definisane ovim javnim pozivom isključivo samostalno.** Prijave više podnosilaca u okviru jednog prijedloga neće biti uzete u obzir. **Podnosioci prijava su odgovorni za realizaciju projekta uključujući i finansijske obaveze.**

## **2.3. NEPRIHVATLJIVI PODNOSIOCI PRIJAVA**

Projekti neće razmatrati ni odobriti podršku podnosiocima prijava za koje se utvrdi da:

* su kroz prijavu dostavili neistinite i netačne informacije i popratnu dokumentaciju;
* su u postupku predstečajne nagodbe ili likvidacije;
* nisu registrovani na području BiH;
* nisu ispunili obaveze plaćanja dospjelih poreza i doprinosa za penziono i zdravstveno osiguranje u skladu sa zakonskim odredbama (podnosioci prijave koji imaju sklopljen ugovor sa poreskim organima u BiH o servisiranju duga neće biti uzeti u razmatranje);
* nemaju izmirene sve obaveze prema svojim zaposlenicima po bilo kojoj osnovi;
* su osuđeni za kazneno djelo vezano za svoje poslovanje na temelju pravosnažne presude;
* u protekle 3 godine imaju neispunjenih obaveza za dodijeljene poticajne mjere entitetskih ministarstava, odnosno relevantnih institucija Brčko Distrikta BiH (BD);
* nisu završili provođenje ranije odobrenih projekata koji su finansirani putem projekata EU4AGRI i EU4Business;
* imaju u vlasničkoj strukturi udio javnog kapitala ili glasačkih prava tog javnog kapitala;
* su ostvarili negativan poslovni rezultat u 2021. godini;
* su ostvarili godišnji prihod u 2021. godini veći od 10.000.000 KM;
* vlasnik i/ili odgovorno lice obnašaju javnu funkciju, ili su zaposleni u institucijama vlasti.

Dodatno, kod razmatranja podnosilaca prijava razmatrat će se prihvatljivost njihovih poslovnih praksi. Projekat neće odobriti podršku podnosiocima prijava za koje se utvrdi da:

* krše ili učestvuju u zloupotrebi ljudskih prava, uključujući prava manjinskih naroda;
* upotrebljavaju ili tolerišu prisilan ili nametnuti rad;
* upotrebljavaju ili tolerišu najgore oblike dječjeg rada;
* sudjeluju u proizvodnji, trgovini ili distribuciji:
* **oružja i/ili municije** ili njihovih sastavnih dijelova te replike oružja koja se prodaju djeci;
* **alkoholnih pića** (osim piva i vina);
* **duhana ili duhanskih proizvoda**; i
* **opreme i/ili organizovanja djelatnosti kockanja**, kockarnica, kladionica i sličnih poduhvata organizovanja igara na sreću;
* krše sankcije UN-a, relevantne konvencije, ugovore i rezolucije ili su na UN-ovim popisima o neprihvatljivosti;
* su uključeni u proizvodnju, prodaju i distribuciju pornografije;
* se bave nezakonitom proizvodnjom ili prodajom ili distribucijom bilo kojeg proizvoda, ili se bavi aktivnošću koja se smatra nezakonitom prema domaćim zakonima ili propisima ili prema međunarodnim konvencijama i sporazumima ili onima koji podliježu međunarodnom postepenom ukidanju ili zabrani;
* se bave aktivnostima koje su zabranjene domaćim zakonima ili međunarodnim konvencijama koje se odnose na zaštitu resursa biološke raznolikosti ili kulturne baštine;
* su izloženi kontroverzama i/ili drugim radnjama prije ili tokom provođenja javnog poziva i koje mogu imati negativan uticaj na reputaciju UNDP-a, Projekta, donatora ili institucionalnih partnera uključenih u provedbu projektnih aktivnosti.

## **2.4. PRIHVATLJIVI SEKTORI ZA PODRŠKU**

Za podršku investicijama usvrhu unapređenja poslovanja putem digitalne transformacije poslovnih subjekata u sektoru poljoprivrede prihvatljivi su svi projekti koji se odnose na primarnu poljoprivrednu proizvodnju i/ili preradu poljoprivrednih proizvoda za ljudsku prehranu:

* uzgoj i/ili prerada voća, uključujući sadni materijal, vinogradarstvo i masline;
* uzgoj i/ili prerada povrća;
* proizvodnja i prerada mlijeka;
* proizvodnja i prerada mesa;
* proizvodnja i prerada jaja;
* uzgoj, prerada i konzerviranje riba;
* uzgoj i prerada žitarica;
* uzgoj i prerada gljiva, začinskog bilja, ljekobilja;
* proizvodnja i prerada meda.

### **2.5. PRIHVATLJIVE INVESTICIJE I TROŠKOVI**

Podnosilac prijave će biti dužan pravdati trošak ukupnih prihvatljivih stavki predviđenih za realizaciju projekta, kako vlastitih tako i sredstava podrške kroz Projekat.

Da bi investicije i troškovi bili prihvatljivi potrebno je da budu:

1. neophodni za implementaciju predloženog projekta;
2. realni i predviđeni budžetom;
3. opravdani, mjerljivi i u skladu poslovnim planom; i
4. nastali nakon potpisivanja i tokom trajanja ugovora sa Projektom

Navedeno se odnosi kako na sredstva Projekta, tako i na sredstva osigurana od podnosioca prijave. Podnosilac prijave ranije uložena sredstva ne može prikazivati kao vlastiti udio u sufinansiranju.

Prihvatljive investicije i troškovi se odnose na **nabavku opreme, mašina, alata, komunikacijskih uređaja, hardvera i softvera za kontrolu, praćenje, upravljanje i nadzor proizvodnih procesa, profesionalnih i konsultantskih usluga** te ostalih roba, a kako je navedeno ispod.

|  |
| --- |
| **Nabavka software-a** |
| Troškovi izrade softvera ili licenci softvera nabavljeni od drugih strana za potrebe digitalne transformacije poslovnih subjekata (uključujući razvoj/dogradnju web stranica sa ciljem unapređenja prodaje/poslovanja SEO optimizacije); |
| Troškovi za licence za nadogradnju softvera (trajne ili najam do godine dana); |
| **Nabavka opreme** |
| Uvođenje digitalnih alata i opreme za optimizaciju procesa proizvodnje (npr. digitalizacija proizvodnje: povezanost mašina/uređaja, skladišta, logistike i opreme, kibernetički sistemi, pametni uređaji s mogućnošću razmjene informacija - kontrola i optimizacija proizvodnje u realnom vremenu - prikupljanje i analiza podataka iz različitih izvora i sl.); |
| Uvođenje digitalnih alata i opreme za optimizaciju organizacije poslovanja (npr. ERP i optimizacija horizontalnih funkcija kao što su finansijsko upravljanje, upravljanje ljudskim resursima - HRM, lancima nabavke – SCM, skladištenje, logistika - upravljanje sistemom dokumenta i sl.); |
| Uvođenje digitalnih alata i opreme za unapređenje pristupa novim tržištima i/ili kupcima digitalnom transformacijom poslovanja preduzeća (e-commerce, CRM i sl.); |
| Nabavka komunikacijskih uređaja s ciljem digitalnog predstavljanja proizvoda (fotoaparati, videokamere, uređaji za snimanje video-audio sadržaja i sl.); |
| Uvođenje digitalnih alata i opreme s ciljem jačanja otpornosti na rizike i vanjske utjecaje (implementacija sistema za analizu i strateško upravljanje rizicima i sl.); |
| Ostala oprema i uređaji potrebne isključivo za direktne projektne aktivnosti (UPS, aktivna i pasivna mrežna oprema, mrežni ormar/rack, itd.); |
| **Usluge** |
| Usluge dizajna digitalnih promotivnih rješenja; |
| Usavršavanje zaposlenika za primjenu novih tehnologija i tehnoloških rješenja u proizvodnom procesu; za primjenu novih poslovnih modela; |
| Jačanje digitalnih vještina zaposlenika; savjetovanja usmjerena na jačanje kibernetičke sigurnosti; |
| Izrada planova i strategija digitalizacije preduzeća; izrada planova za učinkovitije korištenje resursa, digitalizaciju i automatizaciju procesa i organizaciju poslovanja. |

**Napomena:** Navedeni primjeri nisu finalni i navode samo neke moguće prihvatljive aktivnosti. Investicije obuhvaćene prijedlogom projekta za ovaj javni poziv ne mogu biti predmet prijave na drugim javnim pozivima objavljenim u okviru projekata EU4AGRI/EU4AGRI-Recovery.

Dostavljeni projektni prijedlozi trebaju biti usmjereni na relevantne ulazne tačke digitalizacije u primarnoj poljoprivrednoj proizvodnji i/ili preradi poljoprivrednih proizvoda, kao što su povećanje proizvodnje i produktivnosti, poboljšanje pristupa tržištu, smanjenje operativnih troškova, bolja kontrola usjeva i unapređenje upravljanja gazdinstvom/proizvodnjom.

### **2.6. NEPRIHVATLJIVE INVESTICIJE I TROŠKOVI**

Neprihvatljive investicije i troškovi se ne mogu finansirati kroz ovaj javni poziv niti kroz sopstvena sredstva podnosioca prijave i oni su:

* nabavka softvera ili hardvera koji nije dio projekta;
* izrada softvera od strane zaposlenika firme;
* hosting i domena duži od 1 godine;
* troškovi izrade printanih promotivnih materijala;
* kupovina opreme vezane za osnovnu djelatnost podnosioca prijave, koja ne doprinosi digitalnoj transformaciji i koja nije direktno vezana za realizaciju predloženog projekta;
* interna obuka od strane zaposlenika firme;
* savjetodavne usluge povezane s redovnim poslovnim aktivnostima, koje ne doprinose digitalnoj transformaciji;
* ugovori o djelu sa fizičkim osobama;
* troškovi pripreme projekta nastali prije objave poziva;
* ostale savjetodavne usluge nastale izvan prihvatljivog perioda.

Ostali neprihvatljivi troškovi:

* Nabavka opreme, mašina, alata, komunikacijskih uređaja, hardvera i softvera te ostalih roba (djelomična ili potpuna), kao i izgradnja objekata, izvršena na osnovu donacija i poklona ili podrške u okviru međunarodnih projekata, donacija, odnosno iz bespovratna sredstva bilo kojeg nivoa vlasti u BiH;
* Nabavka korištene opreme;
* Popravka postojeće opreme;
* Kupovina poljoprivrednog i građevinskog zemljišta i već postojećih zgrada i objekata;
* Izgradnja, kupovina, obnova, rekonstrukcija, modernizacija objekata;
* IT, komunikacijska i ostala oprema za redovno poslovanje koje nije povezano sa svrhom projekta;
* Međunarodna putovanja;
* Nabavka sirovina i poluproizvoda;
* Nabavka vozila svih kategorija;
* Amortizacija dugotrajne imovine;
* Porezi uključujući PDV, carinske, uvozne dažbine i ostale naknade državi te usluge špedicije;
* Bankarski troškovi, troškovi garancija i slični troškovi;
* Troškovi konverzije, troškovi kursnih razlika i naknada;
* Troškovi plata i naknada za zaposlene ili troškovi vlastitog rada;
* Kazne, finansijski penali i sudski troškovi;
* Troškovi iznajmljivanja zemljišta, opreme, mašina ili prostora;
* Troškovi kalibriranja/baždarenja mjernih uređaja;
* Troškovi analiza (npr. ostataka pesticida u plodu, fizičko-hemijske, mikrobiološke, ostataka metala, nutritivnih vrijednosti, itd.),
* Plaćanje u naturi i kompenzacija koja nije provedena preko poslovnog računa;
* Nabavka izvršena putem lizinga;
* Ostale investicije i troškovi nespomenuti kao prihvatljivi.

**Napomena: Neprihvatljive investicije i troškovi se neće uzimati u obzir za finansiranje kroz ovaj javni poziv.**

**2.7. LISTA PRIHVATLJIVIH ZEMALJA** **PORIJEKLA KUPLJENE ROBE**

Roba koja je predmet investicije mora biti porijeklom iz zemalja prihvatljivih za EU[[3]](#footnote-4), osim u slučaju da je vrijednosti robe bez PDV-a ispod praga konkurentskog postupka od 100.000 EUR.

## **2.8. PRIHVATLJIVA GEOGRAFSKA REGIJA ZA PROJEKTE**

U okviru ovog javnog poziva prihvatljive su prijave za projekte koji će se realizovati na teritoriji BiH.

## **2.9. ROKOVI ZA ZAVRŠETAK PREDLOŽENOG PROJEKTA**

Sve aktivnosti, uključujući nabavku i ugradnju opreme, mašina i isporuku usluga moraju biti završene u roku od 6 mjeseci od datuma potpisivanja ugovora. Sve planirane investicije čiji predviđeni rok završetka prelazi ovaj rok će se smatrati neprihvatljivim i biće odbijene.

## **3. VISINA FINANCIJSKE PODRŠKE**

### 

Ukupna raspoloživa sredstva za podršku investicijama u svrhu unapređenja poslovanja putem digitalne transformacije mikro, malih i srednjih preduzeća iznose do **3.100.000,00 KM** po ovom javnom pozivu.

**Projekat zadržava pravo da ne dodijeli sva raspoloživa sredstva u slučaju da kvalitet projektnih prijedloga ne ispuni očekivanja i definisane kriterije.**

### 

### **3.1. Visina pojedinačnih iznosa za finansiranje i udio sufinansiranja korisnika**

Sredstva podrške po jednoj prijavi mogu iznositi **od** **10.000 KM do 200.000 KM i mogu se koristiti samo za financiranje prihvatljivih troškova (bez PDV-a)**. Za svaki projekat podnosilac prijave mora osigurati vlastito sufinansiranje u iznosu od minimalno **15% ukupnog iznosa** prihvatljivih troškova predložene investicije **(15% sufinansiranje podnosioca prijave i 85% finansiranje kroz mjeru podrške)**.

**Sufinansiranje mora biti novčano** te se učešće neke druge vrste neće uzimati u obzir.

Nakon odobrenja projekata, budući korisnici će imati mogućnost da izaberu između dva načina isplate odobrenih sredstava i to:

1. avansna isplata i
2. refundiranje troškova.

Ukoliko odabrani korisnici odaberu način avansne isplate **moraju dostaviti bankovnu garanciju** na ukupan traženi iznos finansiranja od strane Projekta kroz mjeru podrške. Bankovna garancija se treba izdati na period trajanja Ugovora i dodatni 1 mjesec, a treba uključiti traženi iznos finansiranja od strane Projekta i iznos PDV-a (na iznos odobrene financijske podrške).

Ako je iznos finansijske podrške 100 000,00 KM, podnosilac prijave je obavezan osigurati bankovnu garanciju na iznos od 117 000,00 KM (iznos odobrene finansijske podrške + PDV).

Ukoliko odabrani korisnici odaberu način isplate sredstava putem refundiranja troškova, Projekat će odobrene i ugovorene iznose podrške isplatiti nakon završetka provođenja svih projektnih aktivnosti i dostavljanja dokaza o ispunjenju svih ugovornih obaveza, a koje su sastavni dio ugovora o finansiranju.

Troškovi izdavanja bankovnih garancija se smatraju neprihvatljivim troškovima u okviru ovog javnog poziva. Projekti će dostaviti primjer teksta bankovne garancije svim korisnicima koji budu odabrani za podršku i koji odaberu avansno plaćanje kao način isplate mjere podrške.

U slučaju da korisnik po implementaciji projekta **ne ostvari planiranu razinu pokazatelja** navedenih u podnesenoj prijavi i Ugovoru o podršci, Projekat ima pravo **zatražiti od korisnika da izvrši povrat ukupnih (ili dijela) uplaćenih novčanih sredstava**.

**4. NAČIN OCJENE PROJEKTNIH PRIJEDLOGA**

### **4.1. Ocjena koncepta projekta (sažetka projekta)**

Zaprimljeni projektni prijedlozi za mjeru podrške za investicije u svrhu unapređenja poslovanja putem digitalne transformacije malih i srednjih preduzeća će se ocjenjivati kroz dva koraka.

Podnosioci prijave u prvom koraku dostavljaju projektni prijedlog u formi sažetka projekta, a koji se podnosi putem obrasca Koncept projekta u prilogu Smjernica.

Komisija za ocjenu koncepta projekta, sastavljena od imenovanih predstavnika UNDP-a, predstavnika partnerskih institucija (članovi Sektorske radne grupe za poljoprivredu i ruralni razvoj u okviru Projekta EU4BusinessRecovery), i eksperata koji će Projekat angažovati ocijeniće pristigle prijave u skladu sa tabelom za ocjenu koja je data u nastavku.

|  |  |  |
| --- | --- | --- |
|  | **BR BOD.** | |
| **1. Relevantnost** |  | **20** |
| * 1. Koliko je prijedlog projekta relevantan za potrebe i ograničenja ciljanog sektora   (a koja između ostaloga uključuju sljedeće izazove: nedostatak radne snage, pristup tržištu, zastarjele tehnologije, konkurentnost, te razvoj novih i unapređenje postojećih proizvoda? | (10) |  |
| 1. 2. Koliko je prijedlog projekta relevantan za ciljeve javnog poziva? | (5) |  |
| 1.3. Koliko jasno, logično i praktično su definisane i predstavljene potrebe, ciljevi, aktivnosti i rezultati? | (5) |  |
| **2. Održivost** |  | **15** |
| 2.1. U kojoj mjeri realizacija projekta predviđa sveobuhvatno jačanje kapaciteta podnosioca prijave? | (5) |  |
| 2.2. U kojoj mjeri su očekivani rezultati projekta održivi? | (5) |
| 2.3. Rezultati projekta generišu višestruke efekte u sektoru? | (5) |
| **3. Operativni i finansijski kapacitet** |  | **15** |
| 3.1. Da li podnosilac prijave posjeduje tehničke kapacitete potrebne za realizaciju predloženog projekta? | (5) |  |
| 3.2. Da li podnosilac prijave posjeduje ljudske kapacitete potrebne za realizaciju predloženog projekta ? | (5) |
| 3.3. Da li podnosilac prijave ima adekvatne finansijske kapacitete za provedbu projekta? | (5) |  |
| **UKUPNO BODOVA** |  | **50** |

**Minimalni broj bodova** koji podnosilac prijave treba imati kako bi njegov koncept projekta bio pozitivno ocjenjena je **30**. U ovom koraku evaluacije, Komisija će administrativno provjeriti prihvatljivost podnosioca prijave, aktivnosti i troškove, te osnovne kriterije i zahtjeve koje podneseni koncepti moraju zadovoljiti kako bi bili uzeti u obzir za učešće u programu tehničke pomoći, te za eventualno sufinansiranje. Podnosioci prijave koji budu ocijenjeni pozitivno u prvom koraku evaluacije, ulaze u program tehničke pomoći.

**4.2. Program tehničke pomoći**

Ukoliko predloženi koncepti projekata budu odabrani kroz prvi korak evaluacije, podnosilac prijave se obavezuje da će učestvovati u programu tehničke pomoći kroz najmanje jedan od sljedećih oblika podrške:

1. Tehnička pomoć u identifikaciji novih/širenje postojećih tržišta/klijenata primjenom digitalnih alata;
2. Tehnička pomoć u digitalizaciji poslovnih procesa;
3. Tehnička pomoć u razvoju proizvoda i unapređenja poslovanja.

Kroz program tehničke pomoći, odabranim učesnicama će na raspolaganje biti stavljena stručna pomoć ekspertnog tima koji će, između ostalog biti obavezan pružiti sljedeće usluge:

* Pružiti smjernice, podršku u obliku kontrole kvalitete/stručnog savjetovanja ključnim predstavnicima preduzeća u pripremi i implementaciji sveobuhvatnog i specifičnog pristupa digitalnoj transformaciji u njihovim preduzećima.
* Stručnu pomoć u praćenju i ocjeni napretka korisnika tehničke pomoći u konceptualizaciji aktivnosti i kritičkoj ocjeni prikupljenih informacija.
* Pružiti podršku u pripremi punog projektnog prijedloga kroz aktivnosti treninga, mentorstva i obuke na radnom mjestu.

Ekspertni tim će zajedno sa ovlaštenim predstavnicima potencijalnih korisnika bespovratnih sredstava na osnovu njihovih koncepata pripremiti projekte koji će doprinijeti postizanju ciljeva javnog poziva i očekivanih rezultata. Tehnička pomoć će u tom smislu obuhvatiti neke od ponuđenih oblika ekspertne podrške ili je i po potrebi kombinovati/proširiti ondje gdje to bude potrebno i moguće, a da je u skladu sa predloženim aktivnostima i odobrenom konceptom projekta.

Od korisnika tehničke pomoći se očekuje da kroz razvijene projekte doprinesu ublažavanju posljedica krize u sektoru poljoprivrede korištenjem digitalnih tehnologija kao što su napredne tehnologije u proizvodnji, robotika, 3D štampa, kontrola složenih procesa pomoću mobilnih aplikacija, „proizvodnja-potrošnja” uz smanjenje proizvodnje i proizvodnih troškova kroz npr. obnovljive izvore energije, nove oblike transakcija i plaćanja (blockchain tehnologije), kooperacije i ekonomije dijeljenja, reorganizacija lanca nabavke i prodaje (npr. kratki lanci prodaje i sl.).

**Učešće u programu tehničke pomoći ne podrazumijeva automatski i obavezu financiranja.** Samo oni podnosioci prijave koji nakon dostavljanja punog projektnog prijedloga budu pozitivno ocijenjeni od strane komisije, mogu biti finansirani kroz ovaj javni poziv.

**4.3. Ocjena punog projektnog prijedloga**

Uz podršku ekspertnog tima, učesnici programa tehničke pomoći će razviti pune projektne prijedloge koji će od strane Komisije za evaluaciju biti konačno ocijenjeni po završetku programa. Format punog projektnog prijedloga kao i metodologija njegove izrade i ocjene kroz predviđene modele tehničke pomoći, će biti prezentiran odabranim učesnicima na početku programa.

Ekspertni tim će kroz usmjereni savjetodavni pristup nastojati da zajedno sa korisnicima obezbijedi zahtijevani kvalitet punih projektnih prijedloga, a vezano za izvodljivost, održivost, nabavku opreme, tehnološka rješenja i operativnu funkcionalnost. Samo dosljedno razvijeni i sveobuhvatni projektni prijedlozi koji ispunjavaju očekivane rezultate kroz definirane kriterije će biti uzeti za razmatranje i ocjenu, te potencijalno biti finansirani od strane Projekta. Od potencijalnih korisnika bespovratnih sredstava se očekuje da će samostalno pripremiti administrativne i opšte dijelove projektnih prijedloga.

Komisija za ocjenu punih projektnih prijedloga zadržava pravo da tokom trajanja programa tehničke pomoći izvrši i preliminarnu ocjenu projektnih prijedloga, sa ciljem ocjene izvodljivosti i održivosti predloženih rješenja.

Puni projektni prijedlozi bit će ocjenjivani po osnovu kriterija koji se odnose na:

* Tehnološke zahtjeve/rješenja i njihovu usklađenost sa postojećim kapacitetima (proizvodnim, finansijskim, ljudskim);
* Stepen unapređenja poslovnih procesa;
* Mogućnost nadogradnje i daljeg razvoja;
* Očuvanje postojećeg nivoa zapošljavanja i/ili kreiranja novih radnih mjesta.

# **4. NAČIN PODNOŠENJA KONCEPTA PROJEKTA**

Prijave za podrškutrebaju biti dostavljene u formi koju propisuje ovaj poziv, uključujući sve tražene priloge i dokumentaciju. Prijave se podnose na jednom od službenih jezika Bosne i Hercegovine.

## **4.4.1.Potrebna dokumentacija**

Obavezna dokumentacija koju trebaju dostaviti podnosioci prijava je:

1. Ispravno popunjen obrazac koncepta projekta (Prilog 1);
2. Potpisana izjava da podnosilac prijave posluje u skladu sa UN globalnim principima (Prilog 2);
3. Registracija podnosioca prijave (prva registracija i aktuelni izvod iz sudskog registra)/ažurirana potvrda o upisu u RPG ili APIF-a za 2021. godinu;
4. Finansijski izvještaji za 2021. godinu, potpisani i ovjereni od strane ovlaštenog računovođe;
5. Poreska uvjerenja o izmirenim poreskim obavezama (direktni i indirektni porezi) ne starija od 30 dana od dana objave ovog javnog poziva. Ukoliko podnosilac prijave nije u PDV sistemu, obavezan je dostaviti potvrdu od nadležne uprave za indirektno oporezivanje da nije upisan u Jedinstveni registar obveznika indirektnih poreza. Potvrda ne može biti starija od 30 dana od dana objave ovog javnog poziva;
6. Potpisana izjava vlasnika/odgovornog lica da podnosilac prijave nije u postupku predstečajne nagodbe ili likvidacije*[[4]](#footnote-5)*;
7. Potpisana izjava da vlasnik/odgovorno lice podnosioca prijave nije osuđivan za kazneno djelo vezano za svoje poslovanje na temelju pravosnažne presude;
8. Potpisana izjava da vlasnik i odgovorno lice podnosioca prijave ne obnaša javnu funkciju.

## **4.4.2. Način dostave koncepta projekta**

Svi zainteresovani za učešće u javnom pozivu koncepte projekta sa potrebnom dokumentacijom trebaju dostaviti putem online platforme **https://javnipoziv.undp.ba** do **08.08.2022.**

Instrukcije za korištenje online platforme možete pronaći na: [**https://javnipoziv.undp.ba**](https://javnipoziv.undp.ba)

Svaki dokument koji se dostavlja mora biti spašen kao poseban elektronski dokument pod odgovarajućim nazivom koji se navodi (npr. Prilog 1).

Komisija za odabir će nakon ocjenjivanja pristiglih koncepata napraviti listu odabranih projekata koja će biti objavljena na web stranici Projekta.

## **4.4.3. Dodatne informacije**

Dodatna pitanja u vezi ovog poziva se mogu dostaviti putem e-maila: [eu4businessrecovery@undp.onmicrosoft.com](mailto:eu4businessrecovery@undp.onmicrosoft.com) u periodu od 14.07.2022. do 04.08.2022. godine. Na sve upite koji stignu prije i poslije navedenog roka neće se odgovarati. Prije postavljanja pitanja zainteresovani podnosioci prijava trebaju pažljivo pročitate dokument Smjernice za podnosioce prijava i postojeća pitanja i odgovore vezane za ovaj javni poziv. Projekat neće odgovarati na već odgovorena pitanja.

Pored toga, Projekat EU4BusinessRecovery zadržava pravo da ne ponudi odgovor na generalna, nepotpuna i/ili neprecizna pitanja, te na pitanja koja se odnose na tehničku pomoć i/ili savjetovanje vezano za pripremu koncepta projektnog prijedloga ili prijave.

Svi odgovori na pitanja koji mogu biti relevantni i za ostale podnosioce prijava, redovno će se objavljivati na web stranici UNDP-a: [www.ba.undp.org](http://www.ba.undp.org/) i na stranici projekta [www.eu](http://www.eu)4business.ba.

Projekat EU4BusinessRecovery će organizirati info sesije za sve zainteresirane/potencijalne podnosioce prijava da bi se detaljno objasnila pravila javnog poziva i odgovorilo na pitanja u vezi sa smjernicama i kriterijima. O tačnim terminima info sesija potencijalni podnosioci prijave će biti obavješteni putem web stranica na kojima je objavljen ovaj javni poziv. Tokom info sesija potencijalni podnosioci prijava će imati priliku postavljati pitanja o javnom pozivu.

# **5. ODLUKA O DODJELI SREDSTAVA I POTPISIVANJE UGOVORA**

Nakon odluke o dodjeli sredstava po osnovu ovog javnog poziva, odabranim korisnicima će se na potpis dostaviti ugovor o dodjeli sredstava, u skladu sa UNDP-ovim pravilima, u kojem će se definisati obaveze, te rokovi realizacije samog projekta. UNDP će se obavezati da isplati sredstva u skladu s odabranim projektnim prijedlozima i ugovorom, dok će se korisnici obavezati da će u potpunosti realizirati projektne prijedloge koji su ocjenjivane tokom evaluacije.

Novčana sredstva koja će biti isplaćena odabranim korisnicima će biti uslovljena realizacijom predstavljenih projekata i obaveza, koji će biti predmet detaljnog praćenja i kontrole. Nepotpuna realizacija i odstupanja od ugovornih obaveza može rezultirati potpunim ili djelomičnim povlačenjem novčanih sredstava od strane UNDP-a.

Korisnici su obavezni da dostavljaju izvještaje Projektu na godišnjem nivou do kraja 2023. godine, kako bi se omogućilo praćenje (monitoring) razvojnih efekata u sektoru poljoprivrede. U slučaju odstupanja ili nepoštivanja odredbi mjere podrške, UNDP će pokrenuti postupak za povrat sredstava.

# **PRILOZI**

**Prilog 1.** Obrazac koncepta projekta;

**Prilog 2.** Izjava o poslovanju u skladu sa UN global compact.

1. Koja imaju manje od 250 zaposlenih te čiji godišnji prihod u 2021. godini nije bio veći od 10.000.000 KM [↑](#footnote-ref-2)
2. Isključivo se odnosi na preradu poljoprivrednih proizvoda namijenjenih ljudskoj ishrani [↑](#footnote-ref-3)
3. Prihvatljive zemlje su: Austrija, Belgija, Bugarska, Češka Republika, Hrvatska, Kipar, Danska, Estonija, Finska, Francuska, Nemačka, Grčka, Mađarska, Irska, Italija, Letonija, Litvanija, Luksemburg, Malta, Holandija, Poljska, Portugal, Rumunija, Slovačka, Slovenija, Španija, Švedska, Velika Britanija, Albanija, Bosna i Hercegovina, Crna Gora, Srbija, Turska, Sjeverna Makedonija, Island, Lihtenštajn, Norveška, Alžir, Jermenija, Azerbejdžan, Belorusija, Egipat, Gruzija, Izrael, Jordan, Liban, Libija, Moldavija, Maroko, Sirija, Tunis, Ukrajina i Palestina i Kosovo. [↑](#footnote-ref-4)
4. Ukoliko bude potrebno, UNDP zadržava pravo prije potpisivanja ugovora zatražiti dokaze da se korisnik mjere podrške ne nalazi u navedenoj situaciji. [↑](#footnote-ref-5)